ลักษณะของเด็กอายุ 4-5 ขวบคืออย่างไร
เด็กอายุ 4-5 ขวบเป็นวัยของนักสร้างสรรค์สิ่งใหม่ ๆ และการเป็นนักสร้างสรรค์นี้ช่วยพัฒนาสติปัญญา รวมทั้งสมรรถภาพทางกายของเด็กด้วย สำหรับเด็กวัย 4 ขวบนั้น จักรยาน 3 ล้อเล็กเป็นสิ่งที่น่าเบื่อไปเสียแล้ว เด็กบางคนขี่จักรยานสองล้อได้ ในวัยนี้ เล่นปาบอลได้ไกลขึ้น ไม้ลื่นขนาดสูงประมาณ 1 เมตร จะกลายเป็นแท่นกระโดดด้วย เขย่งเก็งกอยก็เป็น ตีลังกาก็เป็น และถ้าหัดให้ว่ายน้ำก็จะว่ายเป็น เด็กที่ชอบรถยนต์ สามารถจำยี่ห้อรถยนต์ได้หมด เด็กที่ชอบอ่านหนังสือจะเริ่มอ่านตัวอักษรออก เด็กจะจำเครื่องหมายและสัญลักษณ์ต่าง ๆ ได้แม่นยำ รู้ความแตกต่างระหว่างเมื่อวาน วันนี้ และพรุ่งนี้ รู้จักสีแดง ขาว เขียว เหลือง ฯลฯ สำหรับบ้านที่ไม่เข้มงวดการดูโทรทัศน์ เด็กจะติดโทรทัศน์มาก นิสัยในการโทรทัศน์ของเด็กขึ้นอยู่กับนโยบายและนิสัยในการดูโทรทัศน์ของพ่อแม่และผู้ใหญ่ในบ้าน โทรทัศน์มิใช่สิ่งมีโทษร้อยเปอร์เซ็นต์ เด็กจะได้รับประโยชน์หรือโทษจากโทรทัศน์มากน้อยเพียงใด ขึ้นอยู่กับผู้ใหญ่ทั้งในบ้านและในสังคม เด็กวัย 4-5 ขวบ สามารถใช้แขนขาได้อย่างอิสระตามต้องการ ควรสนับสนุนให้เด็กได้มีโอกาสใช้สติปัญญา สร้างสรรค์ความฝันในอากาศของเขาให้ปรากฏเป็นจริงบนดิน พ่อแม่และครูมีส่วนช่วยพัฒนาพลังสร้างสรรค์ของเด็ก สถานเลี้ยงเด็กและโรงเรียนอนุบาลที่ดีเน้นด้านนี้ ความรับผิดชอบและจินตนาการสร้างสรรค์ของเด็กพัฒนามากในชั่วโมง อิสระ
1.กุมารเวชศาสตร์ (กุมารเวชศาสตร์) - Pediatrics